'Natig Aliyev'hevur verið hildið aftur síðani 7. februar. Sambært manningini høvdu teir ikki fingið løn í fleiri mánaðir, og eitt skifti høvdu teir hvørki proviant ella brennievni umborð. Danska Sjóvinnuráðið var umborð hósdagin og fríggjadagin, tí ógreitt var framvegis, um øll manningin hevði fingið pengarnar, sum teir áttu til góðar. Morten Bach sigur við Ritzau, at líkt er til, at teir hava fingið írestandi lønina útgoldnað. -Reiðaríið skyldar eini fyritøku pengar, og fyritøkan hevur biðið rættin í Hjørring um at taka arrest í skipinum, og tað er tað, sum er gjørt, sigur hann. Turkiska reiðaríið Palmali, sum russar standa aftanfyri, eigur tangaskipið. Sambært Morten Bach skyldar Palmali 555.000 dollarar til viðkomandi fyritøku. Hetta er triðju ferð í eitt gott ár, at sjófólk eru slept upp á fjall í Danmark undir líknandi umstøðum. Í oktober 2017 snúði tað seg um eina manning upp á 16 á tangaskipinum’ Masalli’, sum lá í Aarhus og sum turkiska reiðaríið Palmali eisini átti. Og í januar 2017 slepti norska Minor Shipping, sum eigur skipið’ Henriette’, seks filippinskum sjómonnum upp á fjall í Marstal.